Միեւնույն ժամանակ տարբեր ուժգնությամբ տեղեկատվական դաշտ բաց թողնվող քարոզչական թեզերը եւս երկու կարեւոր հանգամանքների մասին են վկայում: Առաջին՝ այն, որ Ադրբեջանը խոսում է բալիստիկ հրթիռների արտադրության տեխնոլոգիաներ ձեռք բերելու մասին, նշանակում է, որ գոնե միջնաժամկետ հեռանկարում Բաքուն «Իսկանդերներ» ձեռք բերելու հույս չունի: Չի բացառվում, որ սա Ռուսաստանին շանտաժ անելու փորձ է՝ սպառազինությունների ձեռքբերման աղբյուրների հարցում առաջնահերթությունների վերանայման մասին ակնարկելով: Մյուս կողմից, նավթի գների կտրուկ անկման եւ ներքին ահռելի ծախսերի պահպանման պայմաններում շուկայական գներով միլիարդների սպառազինություն ձեռք բերելու համար Ադրբեջանը պետք է իր ընդերքը մի քանի անգամ արագ վաճառի: